
הוריות יג ע"ב



טקסט הדף מנוקד



רַב פָּפָּא אָמַר אֲפִילּוּ שׁוּפְתָּא [דְּ]מָרָא גָּיְיצִי


תָּנוּ רַבָּנַן חֲמִשָּׁה דְּבָרִים מְשַׁכְּחִים אֶת הַתַּלְמוּד הָאוֹכֵל מִמַּה שֶּׁאוֹכֵל עַכְבָּר וּמִמַּה שֶּׁאוֹכֵל חָתוּל וְהָאוֹכֵל לֵב שֶׁל בְּהֵמָה וְהָרָגִיל בְּזֵיתִים וְהַשּׁוֹתֶה מַיִם שֶׁל שִׁיּוּרֵי רְחִיצָה וְהָרוֹחֵץ רַגְלָיו זוֹ עַל גַּבֵּי זוֹ וְיֵשׁ אוֹמְרִים אַף הַמַּנִּיחַ כֵּלָיו תַּחַת מְרַאֲשׁוֹתָיו חֲמִשָּׁה דְּבָרִים מְשִׁיבִים אֶת הַתַּלְמוּד פַּת פֶּחָמִין וְכׇל שֶׁכֵּן פֶּחָמִין עַצְמָן וְהָאוֹכֵל בֵּיצָה מְגוּלְגֶּלֶת בְּלֹא מֶלַח וְהָרָגִיל בְּשֶׁמֶן זַיִת וְהָרָגִיל בְּיַיִן וּבְשָׂמִים וְהַשּׁוֹתֶה מַיִם שֶׁל שִׁיּוּרֵי עִיסָּה וְיֵשׁ אוֹמְרִים אַף הַטּוֹבֵל אֶצְבָּעוֹ בְּמֶלַח וְאוֹכֵל


הָרָגִיל בְּשֶׁמֶן זַיִת מְסַיַּיע לֵיהּ לְרַבִּי יוֹחָנָן דְּאָמַר רַבִּי יוֹחָנָן כְּשֵׁם שֶׁהַזַּיִת מְשַׁכֵּחַ תַּלְמוּד שֶׁל שִׁבְעִים שָׁנָה כָּךְ שֶׁמֶן זַיִת מֵשִׁיב תַּלְמוּד שֶׁל שִׁבְעִים שָׁנָה


וְהָרָגִיל בְּיַיִן וּבְשָׂמִים מְסַיַּיע לֵיהּ לְרָבָא דְּאָמַר רָבָא חַמְרָא וְרֵיחָנֵי פַּקַּחִין


וְהַטּוֹבֵל אֶצְבָּעוֹ בְּמֶלַח אָמַר רֵישׁ לָקִישׁ וּבְאַחַת כְּתַנָּאֵי רַבִּי יְהוּדָה אוֹמֵר אַחַת וְלֹא שְׁתַּיִם רַבִּי יוֹסֵי אוֹמֵר שְׁתַּיִם וְלֹא שָׁלֹשׁ וְסִימָנָ(י)ךְ קְמִיצָה


עֲשָׂרָה דְּבָרִים קָשִׁים לַתַּלְמוּד הָעוֹבֵר תַּחַת הָאַפְסָר [הַגָּמָל] וְכׇל שֶׁכֵּן תַּחַת גָּמָל [עַצְמוֹ] וְהָעוֹבֵר בֵּין שְׁנֵי גְּמַלִּים וְהָעוֹבֵר בֵּין שְׁתֵּי נָשִׁים וְהָאִשָּׁה הָעוֹבֶרֶת בֵּין שְׁנֵי אֲנָשִׁים וְהָעוֹבֵר מִתַּחַת רֵיחַ רַע שֶׁל נְבֵילָה וְהָעוֹבֵר תַּחַת הַגֶּשֶׁר שֶׁלֹּא עָבְרוּ תַּחְתָּיו מַיִם אַרְבָּעִים יוֹם וְהָאוֹכֵל פַּת שֶׁלֹּא בִּשֵּׁל כׇּל צָרְכּוֹ וְהָאוֹכֵל בָּשָׂר מִזּוּהֲמָא לִיסְטְרוֹן וְהַשּׁוֹתֶה מֵאַמַּת הַמַּיִם הָעוֹבֶרֶת בְּבֵית הַקְּבָרוֹת וְהַמִּסְתַּכֵּל בִּפְנֵי הַמֵּת וְיֵשׁ אוֹמְרִים אַף הַקּוֹרֵא כְּתָב שֶׁעַל גַּבֵּי הַקֶּבֶר


תָּנוּ רַבָּנַן כְּשֶׁהַנָּשִׂיא נִכְנָס כׇּל הָעָם עוֹמְדִים וְאֵין יוֹשְׁבִים עַד שֶׁאוֹמֵר לָהֶם שֵׁבוּ כְּשֶׁאַב בֵּית דִּין נִכְנָס עוֹשִׂים לוֹ שׁוּרָה אַחַת מִכָּאן וְשׁוּרָה אַחַת מִכָּאן עַד שֶׁיֵּשֵׁב בִּמְקוֹמוֹ כְּשֶׁחָכָם נִכְנָס אֶחָד עוֹמֵד וְאֶחָד יוֹשֵׁב עַד שֶׁיֵּשֵׁב בִּמְקוֹמוֹ בְּנֵי חֲכָמִים וְתַלְמִידֵי חֲכָמִים בִּזְמַן שֶׁרַבִּים צְרִיכִים לָהֶם מַפְסִיעִין עַל רָאשֵׁי הָעָם יָצָא לְצוֹרֶךְ יִכָּנֵס וְיֵשֵׁב בִּמְקוֹמוֹ


בְּנֵי תַּלְמִידֵי חֲכָמִים שֶׁמְּמוּנִּים אֲבִיהֶם פַּרְנָס עַל הַצִּבּוּר בִּזְמַן שֶׁיֵּשׁ לָהֶם דַּעַת לִשְׁמוֹעַ נִכְנָסִים וְיוֹשְׁבִים לִפְנֵי אֲבִיהֶם וַאֲחוֹרֵיהֶם כְּלַפֵּי הָעָם בִּזְמַן שֶׁאֵין לָהֶם דַּעַת לִשְׁמוֹעַ נִכְנָסִים וְיוֹשְׁבִים לִפְנֵי אֲבִיהֶם וּפְנֵיהֶם כְּלַפֵּי הַעָם רַבִּי אֶלְעָזָר בַּר רַבִּי [צָדוֹק] אוֹמֵר אַף בְּבֵית הַמִּשְׁתֶּה עוֹשִׂים אוֹתָם סְנִיפִין


[אָמַר מָר] יָצָא לְצוֹרֶךְ נִכְנָס וְיוֹשֵׁב בִּמְקוֹמוֹ אָמַר רַב פָּפָּא לֹא אָמְרוּ אֶלָּא לִקְטַנִּים אֲבָל לִגְדוֹלִים לָא הֲוָה לֵיהּ לְמִבְדַּק נַפְשֵׁיהּ מֵעִיקָּרָא דְּאָמַר רַב יְהוּדָה אָמַר רַב לְעוֹלָם יְלַמֵּד אָדָם עַצְמוֹ לְהַשְׁכִּים וּלְהַעֲרִיב כְּדֵי שֶׁלֹּא יִתְרַחֵק אָמַר רָבָא הָאִידָּנָא דַּחֲלַשׁ(א) עָלְמָא אֲפִילּוּ לִגְדוֹלִים נָמֵי


רַבִּי אֶלְעָזָר בַּר רַבִּי [צָדוֹק] אוֹמֵר אַף בְּבֵית הַמִּשְׁתֶּה עוֹשִׂים אוֹתָם סְנִיפִים אָמַר רָבָא בְּחַיֵּי אֲבִיהֶם בִּפְנֵי אֲבִיהֶם


אָמַר רַבִּי יוֹחָנָן בִּימֵי רַבָּן שִׁמְעוֹן בֶּן גַּמְלִיאֵל נִישְׁנֵית מִשְׁנָה זוֹ רַבָּן שִׁמְעוֹן בֶּן גַּמְלִיאֵל נָשִׂיא רַבִּי מֵאִיר חָכָם רַבִּי נָתָן אַב בֵּית דִּין כִּי הֲוָה רַבָּן שִׁמְעוֹן בֶּן גַּמְלִיאֵל הָתָם הֲווֹ קָיְימִי כּוּלֵּי עָלְמָא מִקַּמֵּיהּ כִּי הֲווֹ עָיְילִי רַבִּי מֵאִיר וְרַבִּי נָתָן הֲווֹ קָיְימִי כּוּלֵּי עָלְמָא מִקַּמַּיְיהוּ אָמַר רַבָּן שִׁמְעוֹן בֶּן גַּמְלִיאֵל לָא בָּעוּ לְמִיהְוֵי הֶיכֵּרָא בֵּין דִּילִי לְדִידְהוּ תַּקֵּין הָא מַתְנִיתָא


הָהוּא יוֹמָא לָא הֲווֹ רַבִּי מֵאִיר וְרַבִּי נָתָן הָתָם לִמְחַר כִּי אֲתוֹ חֲזוֹ דְּלָא קָמוּ מִקַּמַּיְיהוּ כְּדִרְגִילָא מִילְּתָא אָמְרִי מַאי הַאי אֲמַרוּ לְהוּ הָכִי תַּקֵּין רַבָּן שִׁמְעוֹן בֶּן גַּמְלִיאֵל


אֲמַר לֵיהּ רַבִּי מֵאִיר לְרַבִּי נָתָן אֲנָא חָכָם וְאַתְּ אַב בֵּית דִּין נְתַקֵּין מִילְּתָא כִּי לְדִידַן מַאי נַעֲבֵיד לֵיהּ נֵימָא לֵיהּ גַּלִּי עוּקְצִים דְּלֵית לֵיהּ וְכֵיוָן דְּלָא גְּמִר נֵימָא לֵיהּ מִי יְמַלֵּל גְּבוּרוֹת ה' יַשְׁמִיעַ כׇּל תְּהִלָּתוֹ לְמִי נָאֶה לְמַלֵּל גְּבוּרוֹת ה' מִי שֶׁיָּכוֹל לְהַשְׁמִיעַ כׇּל תְּהִלּוֹתָיו נְעַבְּרֵיהּ וְהָוֵי אֲנָא אַב בֵּית דִּין וְאַתְּ נָשִׂיא


שַׁמְעִינְהוּ רַבִּי יַעֲקֹב בֶּן קֻדְשַׁי אֲמַר דִּלְמָא חַס וְשָׁלוֹם אָתְיָא מִלְּתָא לִידֵי כִּיסּוּפָא אֲזַל יְתֵיב אֲחוֹרֵי עִילִּיתֵיהּ דְּרַבָּן שִׁמְעוֹן בֶּן גַּמְלִיאֵל פְּשַׁט גְּרַס וּתְנָא גְּרַס וּתְנָא


אָמַר מַאי דְּקַמָּא דִּלְמָא חַס וְשָׁלוֹם אִיכָּא בֵּי מִדְרְשָׁא מִידֵּי יְהַב דַּעְתֵּיהּ וְגַרְסַהּ לִמְחַר אֲמַרוּ לֵיהּ נֵיתֵי מָר וְנִיתְנֵי בְּעוּקְצִין פְּתַח וַאֲמַר בָּתַר דְּאוֹקֵים אֲמַר לְהוּ אִי לָא גְּמִירְנָא כַּסֵּיפְ(י)תֻּנַן


פַּקֵּיד וְאַפְּקִינְהוּ מִבֵּי מִדְרְשָׁא הֲווֹ כָּתְבִי קוּשְׁיָיתָא [בְּפִתְקָא] וְשָׁדוּ הָתָם דַּהֲוָה מִיפְּרִיק מִיפְּרִיק דְּלָא הֲווֹ מִיפְּרִיק כָּתְבִי פֵּירוּקֵי וְשָׁדוּ אֲמַר לְהוּ רַבִּי יוֹסֵי תּוֹרָה מִבַּחוּץ וְאָנוּ מִבִּפְנִים


אָמַר לָהֶן רַבָּן [שִׁמְעוֹן בֶּן] גַּמְלִיאֵל נִיעַיְּילִינְהוּ מִיהוּ נִיקְנְסִינְהוּ דְּלָא נֵימְרוּ שְׁמַעְתָּא מִשְּׁמַיְיהוּ אַסִּיקוּ לְרַבִּי מֵאִיר אֲחֵרִים וּלְרַבִּי נָתָן יֵשׁ אוֹמְרִים אַחְווֹ לְהוּ בְּחֶלְמַיְיהוּ זִילוּ פַּיְּיסוּהוּ [לְרַבָּן שִׁמְעוֹן בֶּן גַּמְלִיאֵל] רַבִּי נָתָן אֲזַל רַבִּי מֵאִיר לָא אֲזַל אֲמַר דִּבְרֵי חֲלוֹמוֹת לֹא מַעֲלִין וְלֹא מוֹרִידִין כִּי אֲזַל רַבִּי נָתָן אֲמַר לֵיהּ רַבָּן שִׁמְעוֹן בֶּן גַּמְלִיאֵל נְהִי דְּאַהֲנִי לָךְ קַמְרָא דַּאֲבוּךְ לְמֶהֱוֵי אַב בֵּית דִּין שַׁוִּינָ(י)ךְ נָמֵי נָשִׂיא


מַתְנֵי לֵיהּ רַבִּי לְרַבָּן שִׁמְעוֹן בְּרֵיהּ אֲחֵרִים אוֹמְרִים אִילּוּ הָיָה תְּמוּרָה

שופתא. ביתד של מרא דעץ הוא גייץ: המניח כליו. מלבושיו: פת פחמין. פת האפוי בגחלים: של שיורי העיסה. שנשתיירה מלישה: משכח למוד של ע' שנה. שסדור בפיו כל ע' שנה: משיב. מחזיר את הלמוד שנשתכח הימנו כבר ע' שנה: וסימנך. לגרסא שלא תטעה שאם לא תדע אם אחד אומר אחד ולא שתים ואחד אומר שתים ולא שלש או שמא אחד אומר שתים ולא שלש ואחד אומר שלש ולא ארבע יהא סימן קמיצה כלומר כפוף הקמיצה ונשתיירו מאותן אצבעות של יד העומדין לבד שתי אצבעות זקופין כסדרן מכאן דהיינו אצבע ואמה מכאן וזרת מכאן דהיינו שתי אצבעות מכאן ואצבע אחד מכאן ובכך תהא זכור שאחד אומר אחת ולא שתים ואחד אומר שתים ולא שלש גודל לא קא חשיב הכא עם שאר אצבעות משום דלא קאי בסדר אצבעות: האוכל פת ופחמין עצמן כחדא חשיב להו: קשים ללמוד. שהעושה אותן יהא קשה לשמוע: העובר תחת אפסר גמל כ''ש תחת גמל עצמו כחדא חשיב להו: העובר תחת ריח של נבילה. כלומר ההולך ומריח ריח נבילה דכל ההולך ומריח הוי עובר תחת אותו ריח שהריח הולך ועולה: זוהמא ליסטרון. אותו כף שבוחשין את הקדרה קרי להו הכי על שם שמעבירין הזוהמא לצדדין [על שני צדיו תרגום על תרין סטרוהי]: כל העם עומדין. כל השורות כולן אפילו הן מאה: ועושין לו שתי שורות בלבד: עושין אותן. לבני חכמים שממונים אביהם פרנס על הצבור: סניפין. שמושיבין אותן בצד הזקנים מפני כבוד אביהם דהויין סניפין לזקנים כסניף זה שמצניפין לקורה גדולה סני''ף בלע''ז: אלא לקטנים. דאנוס הוא אבל יצא לגדולים אינו נכנס ויושב במקומו דפושע הוא משום דהוה ליה למיבדק נפשיה: כדי שלא יתרחק. דהיוצא לפנות ביום צריך שיתרחק מן הדרך כדי שלא יהו אחרים רואים אותו כדאמרינן במסכת ברכות: אמר רבא ובחיי אביהם. הא דעושים סניפין מפני כבוד אביהם: נשנית משנה. הא דתניא לעיל כשהנשיא נכנס וכו': נתקין מילתא כי לדידן. כלומר נעבד ליה כי היכי דעבד הוא לדידן ואית דגרסי נתקין מילתא כי ליתנן כלומר נתקין מילתא דלהוי לזכרון לעולם לדורות אפילו כי אינן בעולם ואית דאמרי נתקין מילתא כי ליתני לומר לו שילמדנו דבר שאינו יודע ללמוד ויתבייש: גלי עוקצים. ידרוש לן מסכת עוקצין: דלית ליה. שאין סדור לו: פשט. פירש: גרס ותנא. גרס ושנה: אמר. רבן שמעון בן גמליאל מאי דקמא דלמא חס ושלום כו': בתר דאוקים. בתר שסיים: ושדו ליה. לפיתקא בי מדרשא: שאלות דהוה מיפריק מתרץ ומה שלא היה מתרץ כתבו אינהו הפירוקין ושדו בי מדרשא: [תורה מבחוץ כו'. או הם יכנסו לבהמ''ד או אנו נצא אליהם ונשב עמהם]: נהי דאהני לך קמרא דאבוך. כלומר דאהני לך חשיבותא דאביך דהוית אב ב''ד אבל למהוי נשיא מי אהני לך דקא בעית למהוי נשיא: קמרא. אבנט מוזהב כדאמרי' במסכת שבת בפ' במה אשה (דף נט:): מתני ליה רבי לרבי שמעון בריה אחרים אומרים אילו (לא) היה תמורה לא היה קרב. דתנן במס' בכורות בפ' בתרא (דף ס.) קרא לתשיעי עשירי ולעשירי תשיעי ולאחד עשר עשירי שלשתן מקודשין התשיעי נאכל במומו והעשירי מעשר והאחד עשר קרב שלמים ועושהו תמורה דברי ר''מ אמר לו רבי יהודה וכי יש תמורה עושה תמורה והא קיימא לן דאין תמורה עושה תמורה כדתנן במסכת תמורה בפ' קמא (דף ה:) אך בכור שור קדש הן וכו' הן קריבין ואין תמורתן קריבין ומעשר יליף עברה עברה מבכור כתיב הכא כל אשר יעבור תחת השבט וכתיב התם בבכור והעברת כל פטר רחם וגו':

תוספות



אין תוס' על עמוד זה



המאירי

מכיון שהחכמה היא עקר גדול ויתד שכל היחסים תלויין בה צריך אדם להשתדל בה תכלית ההשתדלות ולהיות תורתו קבע ושאר הדברים עראי וכן שירגיל עצמו באכילת הדברים המעמידים את הלמוד הן במאכל התמידי כלחם ובשר שיהא מזונו בדקים ובמבושלים כתקנן ובאותן שאין מטמטמין את הלב הן ביין וברקחי הסמים הידועים להועיל בכח הזכרנות והוא אמרם חמרא וריחני פקחין וכן לשמור עצמו מהדברים המשכחים והמטמטמים את הלב כלב בהמה וזיתים מלוחים וכיוצא באלו הענינים על הדרכים שהתבאר ענינם בספרי הרפואות ואם תגבר בו ליחה עד שלא יספיקהו התמדת מזונו במאכלים הדקים יקח לפעמים דברים לטהר הראש ויאכל מן המרקחות ובלבד שיזהר מן ההרכבות היוצאות מן הגדר ומן הבטוחים שבהם למי שצריך לאלו הענינים שיקח לבונה הוא אינשינ"ש ואגוז מוצדקאדא"ה וקנה היא הקאנילא"ה וזבגביל מכל אחד ב' דרכמונים ויקח מאגיוראנ"ה אני"ס קרובי"א מכל אחד שני דרכמונים ויקח מן האנקארד"י והוא בלאדו"ר דרכמא וחצי ויקח לב אגוזים ולב לוזים ולב שקדים מכל אחד רביע אוקיא ומענבי ספרד מוסרי הגרעינים שלשה דרכמונים ישחוק היטב הכל וילוש בדבש מוסר הקצף יקח ממנו כחצי אגוז בבוקר וישתה אחריו כמלא לוגמיו יין חשוב ויועיל בע"ה עם היותו נשמר מהמאכלים הגסים הידועים בטמטום ובשכחה ועם היותו שוקד תמיד ועושה תורתו קבע ולא יפזר נפשו בעסקי העולם רק כפי הצורך ההכרחי וישים על לבו תמיד שכל העושה תורתו קבע ומלאכתו עראי זו וזו מתקיימת בידו ושאר דברים הנזכרים הנה אם להזכיר אם לשכחה קצתם דברים נעזרים בעזר הטבע וקצתם דברים המוניים נמשכים אחר קצת אמונות היו אז מפורסמות ביניהם פרסום כללי וקווי י"י יחליפו כח יבטחו בי"י אין מחריד אין שטן ואין פגע רע:



תלמידי חכמים חובה על בני אדם להרבות בכבודם עד למאוד ואעפ"כ שנתות יש במדת הכבוד עד כאן לחכם עד כאן לנשיא עד כאן לאב בית דין וכן הכל לפי כבודו ומדרגתו כשהנשיא נכנס כל העם עומדין ואין יושבין עד שיאמר להם שבו כשאב בית דין נכנס עושין לו שתי שורות אחת מכאן ואחת מכאן עד שישב במקומו ושאר כל השורות פטורות מלעמוד כשחכם נכנס אחד עומד ואחד יושב עד שישב במקומו בני חכמים ותלמידיהם בזמן שרבים צריכים להם מפסיעים על ראשי עם קודש אע"פ שגנאי הוא לתלמיד חכם שיכנס באחרונה לבית הכנסת יצא לצורך כגון שנדחק להטיל מים נכנס ויושב במקומו אע"פ שאינו במדרגה זו שהרי לא פשע ומ"מ אם יצא להסך את רגליו לא יפסיע עליהם שהרי הוא פושע והיה לו לבדוק את עצמו קודם שיבא כמו שאמרו לעולם ילמד אדם עצמו להשכים ולהעריב כדי שלא יצטרך להתרחק כל כך מן העיר כדרך הנפנה ביום:



בני תלמידי חכמים שאבותיהם ממונים פרנסים על הצבור בזמן שיש להם דעת לשמוע נכנסים ויושבים בפני אביהם ואחוריהם כלפי העם אין להם דעת לשמוע נכנסים ויושבים אחורי אביהם ופניהם כלפי העם ואף בבית המשתה עושין אותם סניפין ר"ל שמושיבין אותם בצד הזקנים מפני כבוד אביהם ודוקא בחיי אביהם ובפני אביהם:



כשם שצריך לכבד את החכמים כך צריך שלא להשיג גבול הגדולים בפניהם בכבוד שלמטה מהם אלא שיכובד כל אחד כפי הראוי עד שיהא נכר מתוך הכבוד יתרון האדם על חביריו ועל דרך זה יצא ידי חובת הכל כראוי להם:



כשממנין נשיא בישראל להנהיגם ולהדריכם אין ממנין אותו אלא שלם מזומן להשיב על כל מה שנשאל עליו שנאמר מי ימלל גבורות י"י ישמיע כל תהלתו למי נאה למלל גבורות י"י למי שיכול להשמיע כל תהלתו וכל שאינו כן הרי פתחון פה לחכמי הדור לפקפק בנשיאותו ומ"מ ראוי להם שלא לחזור להקיפו בדברים שנודע להם שאינו רגיל בהם כדי לביישו ואם עשו כן ונצל מידם אף הוא יש לו רשות להוציאם מבית המדרש ולהענישם שלא לומר שמועה משמם כבר הזכירו בר' מאיר שהיה חכם ור' נתן שהיה אב בית דין והשתדלו לבייש את ר' שמעון בן גמליאל שהיה נשיא על שקבע גבול בכבודם על הדרך שהזכרנו למעלה ושאלוהו לדרוש בעוקצין וכבר דרש להם כראוי אלא שהכיר כונתם והוציאם מבית המדרש ואף הם הראו חכמתם מבחוץ והיו משליכים קושיות ושאלות בבית המדרש ואת שהיו יכולים לתרץ בפנים היו מתרצים ואת שלא היו יכולים לתרץ בפנים היו מתרצים מבחוץ עד שאמרו התלמידים לרבן שמעון בן גמליאל תורה מבחוץ ואנו מבפנים והכניסום אלא שקנסם שלא לומר שמועה משמם אלא שהיו מזכירים ר' מאיר בשם אחרים ואת ר' נתן בשם יש אומרים:



מי שהיה מעביר בהמותיו תחת השבט לעשרן וטעה במנין וקרא למנין הסמוך לעשרה בין מלפניו כגון תשיעי בין לאחריו כגון אחד עשר עשירי הרי זה נתקדש ונתקדש גם כן העשירי אע"פ שקראו בשם מנין אחר בטעות קרא לתשיעי עשירי ולעשירי תשיעי ולאחד עשר עשירי בין בכונה בין בטעות הרי שלשתן מקודשין ויתבאר במסכת בכורות פרק אחרון שהתשיעי אינו קרב אלא נאכל במומו והעשירי מעשר ואחד עשר יקרב שלמים ואם המיר בו אין תמורתו תמורה מפני שהוא עצמו תמורה ואין תמורה עושה תמורה כמו שיתבאר במקומו ויש בדבר דינים ארוכים יתבארו במקומם בע"ה:





תוספות רא"ש

וסמנך קמיצה. וסימנך שלא תטעה לומר שמא חד אמר אחת ולא שתים וחד אמר שתים ולא שלש. או שמא אחד אומר שתים ולא שלש ואחד אומר שלש ולא ארבע. יהיה סימנך קמיצה. כלומר כפוף הקמיצה וישאר ב' אצבעות זקופין ואצבע מצד זה. ובזה תזכור שא' אומר אחת ולא שתים. והא דלא קאמר וסימנך אמה שאם תכפוף אצבע אח' הארוך ששמו אמה ישארו כמו כן אצבע מכאן וזרת מכאן וקמיצה מכאן משום דדרך לכפוף הקמיצה כדי לקמץ נקט קמיצה. אי נמי דלא הוי סימן מסוים כ"כ דאיכא למימר אגודל מן המנין ויהיו שתים מכאן ושתים מכאן אבל כשתכפוף הקמיצה וישאר רק הזרת מצד א' ממילא ידענא דאין הגודל בכלל דא"א לומר אחד ולא שלש:



גרס ותנא. במשנת עוקצין:





מהרש"א - חידושי הלכות

בפרש"י בד"ה נתקין מלתא כו' היכי דעביד הוא לדידן כי ליתנן כלומר כו' עכ"ל כצ"ל ולאית דגרסי כי ליתנן כו' נ"ל דמלת ליתנן מלשון סיפור כמו שם יתנו גו' ר"ל דורות הבאים יספרו כן ודו"ק:


בד"ה מתני ליה כו' בפ"ק אך בכור שור קודש הן וכו' הן כו' עכ"ל לא מצאתיו שם אבל יליף ליה התם מתמורתו ולא תמורת תמורתו ע"ש:





מהרש"א - חידושי אגדות

 שמן זית משיב תלמוד כו'. מזה יש לתת טעם בכל שבעת מינין דחשיב בתורה חשיב הפירות עצמן דכתיב חטה ושעורה גפן וגו' חוץ מזית דנקט היוצא ממנו דכתיב זית שמן משום דהזית גופיה אין בו שבח א"י ואדרבה שהוא משכח התלמוד אבל שמן היוצא ממנו הוא משיב התלמוד ושבחו של א"י ונקט תלמוד של ע' שנה שממהר לשכח כמו ששכינו בפ"ג דאבות הלומד זקן למה הוא דומה לדיו כתובה על נייר מחוק ולרבותא נקט ליה גבי שמן דמשיב לו תלמוד של ע' שנה שלא תשכח ורש"י פירש בע"א וק"ל: 


והעובר בין ב' נשים כו'. בפרק ע"פ חשיב אחריני דקאמר שלשה אין ממצעין ולא מתמצעין ואלו הן הכלב והדקל והאשה כו' היינו לגבי סכנה ואיכא תקנתא בהנהו דנפתח באל ונסיים באל אבל הכא חשיב לקשים לתלמוד ולא אשכח תקנתא בהו וק"ל:  


לא בעי היכרא בין דילי לדידהו וכו'. ודאי דעביד נמי היכרא בין ר"נ ובין ר"מ כדלעיל ושלא יאמרו דמשום כבודו עשה כן אלא משום היכרא בעלמא לפי שחלוקים (הם) בהרבה דברים כמו ששנינו במכלתין לענין קרבן אבל נקט בין דילי לדידהו לפי דעת ומחשבה של ר"נ ור"מ שאמרו שעשה כן הכל משום כבודו שיהיה לו מעלה אחת בכבוד על ר"נ ושתי מעלות על ר"מ וק"ל: 


נימא ליה גלי עוקצין כו'. מימרא דר"א הוא בפ"ב דמכות מי אוהב בהמון לו תבואה מי נאה ללמוד בהמון מי שכל תבואה שלו דאר"א מאי דכתיב מי ימלל גו' והכי מתפרש ליה הכא לר"מ וכפרש"י שם אבל קשה דבפ"ב דמגילה מייתי הך מלתא דר"א גופיה בהאי לישנא ומתפרש התם בע"א דהכי אמרינן שם שאסור לספר בשבחו של מקום יותר מדי דאמר ר' אליעזר מי ימלל גו' ע"ש ונראה דודאי דלדעת ר"מ מתפרש ליה הך מימרא דר"א כהך דמכות למי נאה ללמד תורה ברבים מי שיוכל ללמוד כל התורה דלפי פשטיה לא הל"ל כל גבי תהלתו כמו שלא נכתב גבי גבורות ומש"ה קא"ל ר' מאיר לר"נ דנימא לרשב"ג שיגלי עוקצין שהוא מס' חמורה והיא מסכת אחרונה שבשיתא סדרי משנה וכיון דלית ליה האחרונה הרי לא יוכל להשמיע כל תהלתו שהיא כל התורה ונעבריה ומהאי טעמא אמרינן במסכת תענית כי מטי רב יהודה בעוקצין כו' אמר הויות דרב ושמואל וכו' ואנן מתנינן בה י"ג וכו' לפי שהיא חמורה ואחרונה שבמסכתות אבל רשב"ג דקאמר אי לא גמירנא וכו' דמשמע שעדיין לא היה גרס מס' עוקצין לא היה חש להך דרשה כמו שמפרש ר"מ הך דר"א כההיא דמסכת מכות אלא דהוה מתפרש ליה בענין אחר כההיא דמגילה לענין ספור שבח המקום דהשתא לר"מ מתפרש ליה הך דר"א כההיא דבפ"ק דמכות ולרשב"ג מתפרש ליה כההיא דפ"ב דמגילה ודו"ק:  


אסיקו ליה לר"מ אחרים וכו'. נקט אחרים לשון רבים וכן י"א ולא קאמר אחר ויש אומר מפני גרסת התלמידים שלא ישאלו על שמותם משום דכל האומר דבר בשם אומרו מביא גאולה לעולם ולהכי נקטו להם בלשון רבים כאילו אין שמו מפורסם שיצא דבר מא' מתוך רבים ואין ידוע מי הוא האחד ור"ש בר רבי דקאמר לאביו ושמותם אין אנו מזכירים וכו' הוא הוה ידע האמת דהאחרים הוא ר"מ וי"א הוא רבי נתן ואין מזכירים שמותם משום הך עובדא אלא שאמר לאביו אין ראוי להסתיר שמותם בשביל זה כיון שמימיהם אנו שותים ראוי להזכיר שמותם וא"ל רבי לבנו הגם כי נודה לך והאמת אתך אבל אין ראוי ונאות לך לבקש על זה אחר שבקשו לעקור כבודך וכבוד בית אביך שאף אם תמחול על כבודך איך תוכל למחול על כבוד בית אביך והשיב לו ר"ש גם אהבתם וגו' שאמר בפסוק דלעיל מיניה אשר החכמים והצדיקים ועבדיהם ביד האלהים גם אהבתם גם שנאתם וגו' וכפי' הערוך ע"ש כי מי שיתחבר רבות הצדקות והחכמה יחד שהוא ודאי ימלט וכו' עד שהם וכל מעשיהם ביד האלהים גם אהבתם גם שנאתם אין דבר מסודר מידם כו' כי הכל מסודר מפאת השגחה אלהית ואצ"ל וכו' עכ"ל ועוד האריך ע"ש וז"ש על הצדיקים וחכמים שזכר גם שנאתם גם קנאתם כבר אבדה וגו' אחר מותם שאין להרהר אחריהם שהוא מסודר מידם השנאה והקנאה אבל היא מפאת השגחה האלהית והשיב לו רבי האויב תמו וגו' לפי שכבר הביא קרא בלשון רבים גם קנאתם וגו' שרמז לו על ר"מ ור"נ והביא לו רבי קרא דלשון יחיד האויב תמו וגו' לפי שהודה לו רבי נתן שנתחרט ובא לפייס את רשב"ג אבל ר' מאיר שעמד בקנאתו ולא רצה לפייסו הוא האויב תמו חרבות לנצח ואין לתלות שהיה קנאתו ושנאתו מפאת השגחת אלהית ועוד י"ל דאבותיו של ר"ן היו ג"כ ר"ג בבבל אלא שלא היו נשיאים בארץ ישראל כמו שכתב הערוך בערך קמרא ע"ש אבל ר' מאיר היו אבותיו גרים כדאמרינן בפרק הניזקין דאתי מנירון קיסר שנתגייר ולזה לא היה מקפיד כ"כ על ר"נ רק על ר' מאיר וע"כ הביא לן רבי קרא דלשון יחיד האויב תמו חרבות וגו' דהוא ר"מ דאתי מהאויב נירון קיסר שבקש לאחרובי ביתא דקב"ה וע"ז השיב לו ר"ש תשובה נצחת ה"מ היכא דאהנו מעשייהו לרעה כפי מחשבותם הנהו אקרו אויב אבל רבנן כגון ר' מאיר דאתי מנירון קיסר דמעולם לא אהנו מעשייהו לרעה שהרי נתגייר ולא החריב הבית גם ר' מאיר דאתי מזרעו לא אהני מעשיו לרעה ואין להקפיד עוד עליו בקנאתו לבית אביך ומסיק דהודה לדבריו והדר אתני ליה אמרו משום ר"מ וכו' ולא ר"מ אמר אבל בדר"ן לא הקפיד לשנות שכבר עשה להם פיוס כמ"ש וק"ל: 


חד אמר סיני עדיף וחד אמר עוקר הרים וכו' נראה שדימו את הסומך על רוב שמועתו לסיני ושאין בידו שמועות כל כך וסומך על מעלתו בחריפות ופלפול לעוקר הרים כלפי מה שאמרו בפרק בני העיר כי כתבור בהרים וככרמל בים יבא והלא דברים ק"ו ומה תבור וכרמל שלא באו אצלו לפי שעה ללמוד תורה נקבעו בא"י וכו' ועוד אמרו שם למה תרצדון הרים גבנונים למה תרצו דין עם סיני כלכם בעלי מומין אצל סיני וכו' ולזה הסומך על רוב שמועתו ומשניות וברייתות סדורות לו הוא כסיני שעליו היו כל שמועות וקבלת התורה אבל מי שאין משניות וברייתות סדורות לו כל כך אך הוא סומך על מעלתו הוא כעוקר הרים כהרים הללו שנעקרו לפי שעה ללמוד תורה וסמכו על מעלתן ורוב גבהם לעשות דין עם סיני זכה סיני שכולם נעשו בעלי מומין אצלו שלא למדו תורה רק לפי שעה וכדאמרינן בסוטה לעולם ילמד אדם מדעת קונו שהרי הניח הקב"ה כל הרים וגבעות והשרה שכינתו על סיני ובדמיון הזה אמרו סיני עדיף דהיינו שסומך על שמועתו מסומך על מעלתו בפלפול ואין בידו שמועות כ"כ. 


ואמר דהכל צריכין למרי חטיא וכו'. עיין פרש"י סוף פרק הרואה ופירוש רשב"ם פרק מי שמת ואפשר שתלה הדבר במין חטים ע"פ מ"ש בהך דפרק מי שמת יום עצרת ברור זרעו חטים שהדעת תלה במין חטים עיין בחידושינו שם:


ואפ"ה לא קבול רב יוסף עליה מלך רבה עשרין ותרתין שנין כו'. כל הך עובדא מפורש סוף פרק הרואה ע"ש:


אביי ורבא וכו'. סמך האי עובדא להך עובדא דרבה ורב יוסף דלעיל כמו שאירע להם דשלחו אליהן אי זה מהן קודם כך אירע לתלמידיהם דאביי היה תלמיד מובהק של רבה ורבא היה תלמיד מובהק של רב יוסף כדמוכח בכמה דוכתין וכמ"ש כל זה בספר יוחסין וזהו כי הוו צריכי רישא לא הוו ידעי מי קודם וכו' ומסיק דאביי לא מיפרך וכו' א"ל נחמני פתח אע"ג שכך היה התנאי ביניהם כל דאמר מלתא ולא מיפרך וכו' אפשר שאביי היה מונע עצמו מן השררה עד שהראה לו רבא חברו הרמת ראש ונתן לו רשות ואמר ליה נחמני פתח וק"ל:





רש"ש

גמרא העובר תחת אפסר הגמל כו'. כצ"ל:



שם כשאב ב"ד נכנס עושים לו שתי שורות שורה א' מכאן כו'. כ"ה בע"י וכ"ה גיר' רש"י ובציונו צ"ל עושין בל"ו:



רש"י ד"ה זוהמא קרי ליה הכי כו'. כצ"ל:



רש"י ד"ה מתני' ליה רבי כו' אילו הוה תמורה כו'. כצ"ל:



בא"ד ועושה תמורה דברי ר"מ. כצ"ל:



בא"ד בפ"ק (יב) ואמר ר"מ אילו היה תמורה לא הוה קרב כדאמרי' שם (ה ב) אך בכור כו'. כצ"ל:





הגהות יעב"ץ

גמ' והרגיל בזיתים. נ"ב חיין משא"כ כבושים:


שם והשותה מים של שיורי רחיצה. נ"ב נ"ל דהיינו של כל הגוף וגם של רגלים אבל של נטילה דידים מיבעיא לי:


שם לא בעו למהוי היכרא בין דילי לדידהו. נ"ב אף על גב דרשב"ג נמנה משלשה ענוותנין [ב"מ פד פה]. קסבר נשיא דומה למלך דבעינן שתהא אימתו עליך. ואין ראוי לתת כבודו לאחר:





בן יהוידע

חֲמִשָּׁה דְּבָרִים מְשַׁכְּחִין אֶת הַלִּמּוּד. מקשים והלא בפרטן הם ששה? ועיין פתח עינים ובאר שבע. ונראה לי בס"ד כי נקיט מנין החמשה על דברים שהם אכילה ושתיה הנכנסים לתוך הגוף אך האחרונה ענין סדר רחיצה בעלמא אין זה בכלל המנין והוכרח למנקט מנין חמשה בזה כנגד מנין של חמשה היפים ללמוד ונמצא יש חמשה יפים ללימוד וחמשה להפך.
לכן תמצא בששה סדרי משנה יש חמשה מסכתות בלבד שמתחילים באות אל"ף והם 'פאה ופסחים וראש השנה וקמא וכלים' והיינו דאות אל"ף הוא לשון לימוד כמו אַלּוּפִי וּמְיֻדָּעִי (תהלים נה, יד) וַאֲאַלֶּפְךָ חָכְמָה (איוב לג, לג) והיינו להורות דהלימוד יש חמשה יפים לו וחמשה להפך.



כְּשֵׁם שֶׁהַזַּיִת מְשַׁכֵּחַ לִמּוּד שֶׁל שִׁבְעִים שָׁנָה כָּךְ שֶׁמֶן זַיִת מֵשִׁיב לִמּוּד שֶׁל שִׁבְעִים שָׁנָה. הנה מלתא בפומייהו דרבנן אמרי 'אב משכח בן מפקח' ונראה לי בס"ד אם תסיר מן האב שהוא הזית [417] מספר ז"ך [27] ישאר שמן [390] שהוא הבן. וזהו שנאמר וְיִקְחוּ אֵלֶיךָ שֶׁמֶן זַיִת זָךְ כָּתִית (ויקרא כד, ב) רצונו לומר וְיִקְחוּ אֵלֶיךָ מספר שֶׁמֶן מן מספר זַיִת על ידי זָךְ כָּתִית לשון חסרון כמו 'כתותי מכתת שיעוריה'.
והנה ידוע דהזית אינו משכח אלא למי שרגיל בו, וידוע דאיכא דסבירא ליה בעלמא לא מקרי רגיל בשני פעמים אלא רק בשלשה פעמים והביא ראיות לזה, ובזה יובן בס"ד רמז המשנה (משנה פאה ז, א) כל הזיתים שנים אינם שכחה שלשה שכחה רבי יוסי אומר אין שכחה לזיתים, והכונה אם רק שתי פעמים אכל אין גורמין שכחה דאין נחשב רגיל בשתים אבל שלשה פעמים חשיב רגיל ורבי יוסי אומר אין שכחה לזיתים רצונו לומר אפילו רגיל יש לו תקנה שלא יגרום לו שכחה כמו שאמרו המקובלים ז"ל שיכוין בעת אכילתו השמות א־ל אלהי־ם מצפ־ץ [417] שעולה מספרם זַיִת [417].



וְסִימָנֶיךָ קְמִיצָה. כתב רבינו חיד"א ז"ל בשם הרא"ש ז"ל הא דלא אמר 'סימניך אמה' שאם תכפוף אצבע הארוך שנקרא אמה ישארו כמו כן אצבע מכאן וזרת וקמיצה מכאן משום דדרך לכפוף הקמיצה כדי לקמוץ עיין שם.
ואנא עבדא נראה לי בס"ד שבזה הסימן עשה בו סימן לענין אחר והיינו שלא תטעה למנקט דברי רבי יהודה על שם רבי יוסי ודברי רבי יוסי על שם רבי יהודה לכך אמר 'וסימניך קמיצה' דנמצא האחת היא בראשונה והשתים באחרונה ובזה עשה סימן שרבי יהודה שנזכר תמיד קודם רבי יוסי בכל מקום הוא אשר אמר אחת ורבי יוסי שדרכם לזכרו אחר רבי יהודה הוא אמר שתים שהם באחרונה.
ועוד נראה לי בס"ד דאי הוה אמר 'וסימניך אמה' היינו חושבין הסימן נאמר על דבר זה והוא דרבי יהודה דאמר אחת ולא שתים רצונו לומר דוקא אמה שהיא ארוכה ולא שתים קמיצה ואצבע שהם שכיני האמה ורבי יוסי דאמר שנים ולא שלשה רצונו לומר שנים אלו אצבע וקמיצה שכיני האמה ששניהם שוים בקומה ובאמת לא כן הוא דרבי יהודה דאמר אחת אין כונתו על אמה בלבד אלא כונתו על כל אצבע שתהיה ורק קפד שלא יהיו שתים וכן רבי יוסי סבר שנים על כל אצבע שתהיה ורק קפיד שלא יהיו שלשה אבל השתא שעשה הסימן בכך שאמר 'וסמניך קמיצה' ליכא למטעי לפרש פירוש הנזכר דאחת קאי על קמיצה דוקא דמה טעם יש בדבר זה והלא יש דוגמתה זו אצבע שהיא כמדתה וכן בדברי רבי יוסי ליכא למטעי לפרש השנים על שכיני הקמיצה דוקא שהם זרת ואמה דמה טעם שנבחרו שתים אלו והלא אין שוים במדתם ודו"ק.



אָמַר רָבָא בְּחַיֵּי אֲבִיהֶם וּבִפְנֵי אֲבִיהֶם. יש להקשות למאי הוצרך לפרש בחיי אביהם כיון דקאמר בפני אביהם משמע דאביהם חיים הן? ונראה לי דבלאו הכי הוה משמע אפילו שנפטר האב אם יש לו בן גדול ממלא מקומו יושב שם חשיב בחיי אביהם דהוי כאלו אביהן חי ממש ובפניו הם יושבים.



רַבִּי מֵאִיר חָכָם. פירוש ראש ישיבה והוא כמו ענין הצוואה שצוה רבינו הקדוש דרבי חנינא בר חמא ישב בראש (כתובות קג:) והוא יש לו מעלה יותר מן אב בית דין ואין כונת רבי מאיר משום גדולה ולא הלך לבו אחר מעלות אלא כדי לחזק כבודן של תלמידי חכמים ולא יתנהגו הנשיאים בגדולה יתירה על החכמים ולכן לא אמר שיהיה הוא הנשיא אף על גב דאיהו גדול מן רבי נתן שהיה אב בית דין ואם היה רבן שמעון בן גמליאל נמלך עמהם כסדר שעשה יתכן שהיו מסכימים עמו ורק זאת היתה קשה כנגדם שעשה תיקון לכבודו ואפילו עמהם לא נמלך מיהו יש ללמד עליו זכות שלא רצה לגלות להם דבר ולתקנו על פי עצתם מפני שתקנה זו היא ממעטת בכבודן שהיה להם מכבר בסדר הקימה והעמידה.



נֵימָא לֵיה תַּנֵּי לָן עוֹקְצִין. נראה לי בס"ד אמרינן בגמרא (יומא פג:) רבי מאיר בדיק בשמא, וכן כאן בדיק בשמא להורות במסכתא זו דשמה 'עוקצין' נוכל לעקוץ אותו ויעלה דבר זה בידינו כאשר אנו מציירים אותו בדעתינו.



וּתְהַוֵי אַתְּ נְשִׂיא וְאָנָּא אַב בֵּית דִּין. נראה לי בס"ד דאין כונתם שיעבירו אותו לגמרי עד עולם והם יהיו נשיא ואב בית דין לעולם, אלא רצונם לעשות דבר זה לפי שעה למדת ימים או שבוע עד שיסתרו החוקים שלו שעשאם בברייתא החדשה והם יסדו תיקון שלם וחזק להרבות כבודן של החכמים ואחר שיתקנו הדבר כרצונם יחזירו לו הנשיאות והם ישמשו כאשר היו בתחלה.
ומה שאמרו להם בחלום 'זילו פייסו לרבן שמעון בן גמליאל' אף על פי שכונתם לשם שמים מכל מקום חטאו לו במה שעשו לו אופן שהיה בא לידי ביוש ובושת פנים חמירא טובא ורבי מאיר סבר אף על פי שחטאו לו בדבר זה כבר נתכפר להם במה שעשה להם בפועל ביוש גדול להוציאם מבית המדרש אף על פי שהם לא עשו ביוש בפועל. ודע כי תלמודא לא אמר שאמרו להם בחלום בפירוש אלא אמר אחזו להו דהיינו הראו להם ברמז על דבר זה.



אַסִּיקוּ לֵיהּ לְרַבִּי מֵאִיר אֲחֵרִים. נראה מן השמים נתנו בלב רבן שמעון בן גמליאל לאסיק לרבי מאיר בשם 'אֲחֵרִים' כי בשם זה נמצא שמו הטוב כולו ונוסף אות ח' כי הוא היה חָכָם כמו שאמרו תלמודא והיינו אותיות 'אֲחֵרִים' הם אותיות מֵאִיר ח' ואות ח' הוא רצונו לומר חָכָם וכמו שאמר רבי יוחנן 'רַבִּי מֵאִיר חָכָם רַבִּי נָתָן אַב בֵּית דִּין' ונמצא בשם זה של אחרים נתעלה יותר דנרמז מעלתו באות ח' ולכן אמר 'אסיקו ליה לרבי מאיר' אסיקו רצונו לומר העלו דבזה השם היה לו עליה גם 'אֲחֵרִים' [259] עולה מספר 'יָד רָמָה' [259] שהיה לו יד רמה במלחמתה של תורה.
ומה שאמר 'בקשו לעקור כבודך וכבוד בית אביך' אף על גב דבאמת כונתם לשם שמים ולא בקשו לעקור לגמרי אלא היתה כונתם על מנת להחזיר אמר לו כן כי לעיני הרואים כך היו דנים בדעתם ולכך הוא הקפיד הרבה ואסיק להו שם אחר כדי לפרסם הדבר שלא יבא אחרי זה אדם אחר לעשות כזאת.





גליון הש"ס - רבי עקיבא איגר

גמ' ה' דברים משכחים. עי' בבאר שבע סנהדרין דף ק"ט ד"ה אויר מגדל משכח:





באר שבע

חמשה דברים משכחין את הלמוד כו'. אע"ג דאיכא בפרטן ששה דברים אפשר שהשותה מים של שיורי רחיצה והרוחץ רגליו זו על גב זו כחדא חשיב להו הואיל ושניהם איירי מענין רחיצה:



אף המניח כליו תחת מראשותיו. והא דתנן בריש תמיד ומניחין אותן תחת ראשיהן הא אוקימנא התם דלאו דוקא תחת ראשיהן ממש אלא כנגד ראשיהן ומיהו התם מפרש טעם אחר משום שיש בבגדי כהונה שיש בהן כלאים כגון אבנט ואין מותר להשתמש בהן אלא בשעת עבודה:



תנו רבנן כשהנשיא נכנס כל העם עומדים ואין יושבין עד שאומר להם שבו וא"ת דהא אמרינן בסוף פ"ק דקידושין חכם עובר עומד מלפניו ד' אמות וכיון שעבר יושב. אב ב"ד עובר עומד מלפניו מלא עיניו וכיון שעבר יושב. נשיא עובר עומד מלפניו מלא עיניו ואינו יושב עד שישב במקומו שנא' והביטו אחרי משה עד באו האהלה. כבר תירץ הרא"ש ז"ל דהתם מיירי כשראוהו עובר בשוק כי ההיא דמשה והאי סידורא דהכא מיירי כשראוהו נכנס בבית המדרש ולישנא הכי מוכח דהכא אמר כשהנשיא נכנס דמשמע נכנס לבית המדרש והתם אמר הרואה חכם עובר דמשמע עובר בשוק. ואפשר לתרץ בענין אחר דהאי סידורא דהכא לא הוה אלא דוקא בימי רשב"ג והיינו דאמר רבי יוחנן בסמוך בימי רשב"ג נשנית משנה זו כלומר שלא נהג כן לא לפניו ולא לאחריו דדכותה אמרינן בפרק כל הכלים בימי נחמיה בן חכליה נשנית משנה זו כלומר אבל לא לפניו ולא לאחריו ובסוף פרק אלו מציאות נמי אמרינן כי האי גוונא גבי הוי רץ למשנה יותר מן הגמרא כמו שפירשו התוספות בשם ר"ת בפרק הגוזל עצים ובשאר דוכתי טובא. ומיהו תימה בעיני שלא הזכיר כאן ולא בפ"ק דקידושין ראש ישיבה וכי תימא דנשיא היינו ראש הישיבה וכדאיתא בפרק תפלת השחר גבי רבי אלעזר בן עזריה כשרצו למנותו לנשיא אמרי ליה ניחא ליה למר ליהוי ריש מתיבתא וכמו שכתב הרמב"ם בהדיא בפרק א' מהלכות סנהדרין וז"ל הגדול בחכמה שבכולן מושיבין אותו ראש עליהם והוא ראש הישיבה והוא שקורין אותו החכמים נשיא בכל מקום כו' וכן משמע בהדיא בשמעתין דקאמר נימא ליה תני לן עוקצין ואמרינן נמי לעיל בפרקין ומחוקק מבין רגליו אלו בני בניו של הלל שמלמדין תורה לישראל ברבים א"כ קשה הא דאיתא בכתובות פרק הנושא בשעת פטירתו של רבי אמר שמעון בני חכם גמליאל בני נשיא חנינא בר חמא ישב בראש ופרש"י הוא יהיה ראש הישיבה ש"מ בהדיא דנשיא לאו היינו ראש ישיבה ושמא י"ל דמשום שלא היה ר"ג חכם כל כך כמו אחיו שמעון כדאיתא התם לא היה יכול להיות ראש הישיבה ומשום יקרא דר"ג לא רצה רבי למנות שמעון בנו לראש הישיבה. כן נראה לי:



כשחכם נכנס אחד יושב ואחד עומד כו'. שבוש הוא וצריך להיות אחד עומד ואחד יושב כו':



מפסיעין על ראשי העם. והא דאמר בפ"ק דסנהדרין אזהרה לדיין שלא יפסע על ראשי העם אע"ג דרבים צריכין לדיין היינו היכא שלא יצא לצורך דלא היה אנוס לצאת אי נמי אפי' יצא לצורך יש לו לקצר דרכו כל מה שיכול כדאמרינן בפרק קמא דקידושין אזהרה לזקן שלא יטריח העם מויראת:



מפסיעין על ראשי העם יצא כו'. הרי"ף והרא"ש העתיקו ברייתא זו בפ"ק דקידושין בזה הלשון מפסיעין על ראשי העם ואע"פ שאמרו אין שבח לת"ח שיכנס באחרונה כו' וכן מצאתי כתוב בתוספתא בפ"ז דסנהדרין וגם מה שנמצא כתוב בגמ' שלפנינו בזמן שאין להם דעת לשמוע נכנסים ויושבים לפני אביהם כתוב בספרים אחרים אחורי אביהם והיינו מול עורף אבותיהם ופניהם כלפי העם וכן עיקר:



יצא לצורך. ביבמות פ' מצות חליצה גבי מי שצריך לו עם קדוש כו' מייתו התוספות ברייתא זו ופירשו יצא לצורך כלומר לצורך העם ובתוספתא גרסינן בהדיא יצא לצורך העם עכ"ל. ואני לא אוכל להאמין שיצאו דברים אלו מפי בעלי התוספות אלא איזה תלמיד טועה פירש כן דהא כאן גמרא ערוכה מפרש בהדיא יצא לצורך היינו לצורך עצמו כדאמר רב פפא בסמוך לא אמרו אלא לקטנים כו' ורבא אמר האידנא כו'. ואין לומר שלא היו גורסי' הא דאמר רב פפא לא אמרו כו' שהרי מצינו לקמאי דקמאי ז"ל והרי"ף והרא"ש בפ"ק דקדושין ושאר המחברים וכל הספרים חדשים גם ישנים הנמצאים בידינו כולם גורסין הא דאמר רב פפא וגם מה שהעידו דבתוספתא גרסינן בהדיא יצא לצורך העם עדות שקר הוא כי יגעתי ומצאתי בתוספתא דוקני בסנהדרין דגרסינן יצא לצורך נכנס כו' כמו שכתוב בגמרא דידן ובכל הפוסקים:



כדי שלא יתרחק. אע"ג דאין טעם זה שייך אלא בעיר שאין בה בתי כסאות וצריכין לילך בשדה כמו בבבל שהיו שם חכמי הגמרא וצריך להתרחק מבני אדם ליפנות ולכך קאמר שילמד עצמו ליפנות בתחלת הלילה כדי שלא יצטרך להתרחק באמצע הלילה כדי ליפנות וכן ילמד עצמו ליפנות בתחלת היום בהשכמה שאין בני אדם מצויין כדי שלא יצטרך ליפנות ביום ויצטרך להרחיק מן הדרך שלא יהיו אחרים רואין אותו מ"מ טוב שילמד אדם את עצמו להשכים ולהעריב אפילו האידנא שיש לנו בתי כסאות בבית מטעם אחר שהוא נקיות לק"ש ולתפלה כדאמר רבי יוחנן בפרק ב' דברכות הרוצה לקבל עליו עול מלכות שמים שלמה יפנה ויטול ידיו כו' ואיתא נמי בפרק מי שמתו דלכתחלה לא יתפלל עד שיבדוק עצמו תחלה יפה:



אמר רבא האידנא דחלשא עלמא כו'. לכאורה היה נראה בעיני דלא גרסינן רבא דהא רב פפא תלמידו של רבא היה ובודאי לא היה קובע דבריו אדברי תלמידו רב פפא אמנם מצאתי כה"ג בסוף פ"ק דע"א אמר רב פפא ובמכיר בעליהן אמר רבא דיקא נמי דקתני כו' וגדולה מזו מצינו ביבמות פרק ארבעה אחים שעושה אביי תירוץ על מה שהקשה הגמרא על רב אשי אע"ג דרב אשי לא ראה לאביי לפי גרסת ספרים שבידינו בפרק עשרה יוחסין כשמת רבא נולד רב אשי אלא ודאי גם אביי ידע דברי רב אשי והוצרך לו לתרץ הכי נמי י"ל דרבא ידע דברי תלמידו רב פפא בלי שהוא שומעם מרב פפא ואמר האידנא דחלשא עלמא כו'. אבל קשה בעיני דהא אשכחן ביבמות ריש פרק בית שמאי שקבע רב אשי דברי רב פפא קודם דברי רבא והרי"ף והרא"ש בפ"ק דקידושין ושאר מחברים לא הזכירו כלל הך מימרא דרבא:



אסיקו לר"מ אחרים. נראה לי משום דר"מ התחיל לכנוס בעובי התגר כדאיתא לעיל אמר ליה ר"מ לרבי נתן אנא חכם כו' הלכך קנסו לר"מ טפי מרבי נתן ואסיקו ליה אחרים שהוא שם גנאי יותר מיש אומרים ומ"מ לא רצו לבזותו כולי האי לקרותו אחר בלשון יחיד כדאסיקו לאלישע בן אבויה כדאשכחן בחגיגה פרק אין דורשין ובסוף חולין. ועוד י"ל הא דאסיקו לר"מ אחרים בלשון רבים לפי שאחרים היו עמו בעזרתו והא דלא הוזכר רק ר"מ לפי שהוא היה העקר והאחרים היו טפלים לו וזהו הטעם דקרו ליה לרבי נתן יש אומרים בלשון רבים ומ"מ קשה לי דהא אשכחן בפ"ק דברכות דאיפליגו ר"מ ואחרים מאימתי קורין שמע בשחרית מכלל דאחרים לאו היינו ר"מ וכן אשכחן בדוכתי טובא דאחרים לאו היינו ר"מ. ואין לומר דדוקא אותן הלכות שקבל מאלישע בן אבויה קבעום בשם אחרים מפני שהיה שמו אחר אבל שאר הלכות קבעום בשמו דשתי תשובות בדבר שאי אפשר לומר כן חדא דהא הכא משמע דאסיקו לר"מ אחרים מכח קנס שקנסוהו מחמת שרצה לבייש את ר"ג ולא מחמת שקבל שמועותיו מן אחר ודוחק לומר דזה וזה גרם דאסיקו לו אחרים ועוד דהא אשכחן בדוכתי טובא גם ליש אומרים דלאו היינו רבי נתן. ונראה לי דכל אותן הלכות שאמרו ר"מ ור"נ קודם דאסיקו להם אחרים וי"א קבעום בשמם וכל אותן הלכות שאמרו אחר דאסיקו להם אחרים וי"א קבעום בשם אחרים וי"א:



קמרא דאבוך למיהוי אב ב"ד כו'. פירוש קמרא חגורה שחוגרין אותה באבנט אלא שהיא רחבה יותר מאבנט וקובעין עליה כסף או זהב ומשמשי מלכים לובשין אותה ולפי שהיה אביו של רבי נתן ראש גולה בבבל והיו ראשי גליות רגילין ללבוש חגורות מוזהבות דאינון קמרי ולעמוד לפני מלכי פרסיים ועלה רבי נתן לארץ ישראל והיה אב ב"ד לפיכך אמר לו אם הועילה לך חגורה של ריש גלותא שלבש אביך להיות אב ב"ד הלא די לך זאת ובקשת להיות גם נשיא. כן פירש הערוך בשם רב שרירא גאון:





פתח עינים

וסימניך קמיצה. כפי פירוש רש"י מכאן ק"ק על יש מפרשים שהביא רבינו בצלאל בשיטה מקובצת דכתובות ריש דף ה' ע"ב דקמיצה הוא האצבע קטנה וכפ"ז מאי סימנא ומוכרח שיפרשו פירוש אחר בשמעתין:


ר"מ חכם. בשיטה מקובצת פי"ב דכתובות גבי שמעון בני חכם פירש רש"י מהדורא קמא חכם אב"ד ע"ש ועיין בספר יפה מראה סוף בכורים וצריך ישוב ועמ"ש הרמ"ע בתשובות סימן ץ' ועתה נדפס מחדש ספר הבהיר חסדי דוד ח"ב להרב המופלא סבא קדישא נר"ו ומידי עוברי ראיתי שהאריך בזה בדף ס"ז ולא יכולתי להתבסם מדבריו ע"ש באורך:


תקין מילתא כי לדידן. רש"י כתב אית דגרסי כי ליתנן ופירש הרב מהרש"א בחידושי הלכות שהוא מלשון סיפור ע"ש ולי ההדיוט נראה פשוט דהפירוש הוא נתקין מילתא כי לית אנן וכמו שסיים רש"י נתקין מילתא דליהוי זכרון עולם לדורות אפילו כי אינן בעולם וכו' ע"ש. ותיבת כי ליתנן הוי כאלו אמר כי לית אנן:


אסיקו לר"מ אחרים ולר' נתן יש אומרים. לעיל בבתרא דף צ"ג כתבתי בעניותי בזה ומשם באר"ה:


דברי חלומות לא מעלין ולא מורידין. עיין במסכת גיטין דף נ"ב ובשו"ת הרשב"ץ ח"ב סימן קכ"ח ועיין בשו"ת הרב מהרי"ט צהלון סימן רע"א ומ"ש הרב שפתי כהן בח"מ סימן של"ג ס"ק כ"ה ועיין מה שרמזתי אני בעניי בשם הגדולים ח"א דף ד' ע"א:


אילו הוה תמורה לא היה קרב. פירש"י דתנן במסכת בכורות וכו' דאין תמורה עושה תמורה כדתנן במסכת תמורה פ"ק אך בכור שור קדש וכו' מ"ש רש"י אך בכור שור קדש הן הוא מילתא באפי נפשה לפרש הא דקאמר אילו היה תמורה לא היה קרב והיינו דילפינן קדש הן הן קרבים ולא תמורתן ומעשר יליף מבכור וכ"כ רבינו עובדיה סוף בכורות. ומ"ש רש"י כדתנן ספ"ק דתמורה היינו הא דאין תמורה עושה תמורה שהוא משנה פ"ק:
והדבר הקשה על הרב מהרש"א שהבין דכונת רש"י דמקדש הן יליף דאין תמורה עושה תמורה וכתב על דברי רש"י בקשתיו ולא מצאתיו שם וכו' ע"ש. דהא קדש הן משתעי מבכור ולא מתמורה. ונראה דחסר ברש"י וצ"ל אלו היה תמורה לא היה קרב דכתיב אך בכור שור ואף אם לא נגיה אי אפשר לפרש אלא כמדובר. חידושים כ"י מהרב מהר"ר יוסף הנז"ל:

